cyanic-selkie/wikianc huggingface dataset:
Tojimurod Dosanov
Dosanov Tojimurod — 1907-yili tugʻilgan, Taxtakoʻpir rayoni 4-ovuldan, 1934-yili oʻgʻirlik uchun 1 yilga qamalgan, oʻgʻirlik uchun 2 marta vaqtincha qamoqqa olingan, hibsga olingan vaqtda aniq mashgʻuloti boʻlmagan. Jinoyatchilar guruhi bilan birgalikda, pristandagi omborni talashda ishtirok etganlikda, oʻgʻirlik qilayotgan joyda oʻqchi soqchilar tomonidan qoʻlga tushganlikda va ularga qarshilik koʻrsatib urganlikda ayblangan.
Viktoriya Golubich.
Sportdagi faoliyati
Mart oyida u Indian-Uellsda (AQSh) bo‘lib o‘tgan „Chellenjer“ turkumidagi turnirda finalda amerikalik Jennifer Bredini uchta setda mag‘lub etgandi. Keyin u oʻsha Indian-Uellsdagi WTA turnirining asosiy toʻrt bosqichiga yoʻl oldi, ammo birinchi bosqichda Barbara Strytsovaga yutqazib turnirdan chiqib keti.
2019-yilgi US Open turnirida u birinchi raundda Chjan Shuayga toʻgʻridan-toʻgʻri yutqazib qoʻyadi.
Samodiy tillari
thumb Samodiy tillari, samoyed tillari — ural tillari oilasi tarkibidagi tillar guruhi; hozirgi nenets, enets, nganasan va selkup, shuningdek, aslida yoʻqolib ketgan, "ulik" kamasin, motor, karagas kabi tillarni qamrab oladi. Rossiya Federatsiyasining shim. Yevrosiyo qismida, Sibir gʻarbida Yenisey va Ob daryolarining oʻrta oqimida tarqalgan. Soʻzlashuvchilar sonining kamayib borishi kuzatiladi: ular 1970-yilda 34 ming kishidan ortiqroq, 1980-yil boshlarida 27 ming kishi bulgan. Sintaktik qurilishi, yaʼni ran bulaklarining tartibi koʻp jihatdan turkiy tillardagiga oʻxshaydi (ega — toʻldiruvchi — kesim; aniklovchi — aniklanmish kabi). Leksikasida tungusmanjur, moʻgʻul, turkiy va rus tillaridan oʻzlashgan soʻzlar koʻp uchraydi.
St. ning hammasi uchun ham yozuv yaratilmagan: rus grafikasi asosidagi yozuv nenets tilida oʻtgan asrning 30y.laridan mavjud; selkup tilida bir qancha muddat shunday yozuvda oʻquv adabiyotlari chop etilgan boʻlsada, boshqa St. oʻz yozuviga ega emas.
Eurovision qoʻshiq tanlovi 1998
thumb|261x261px|Yashil — Qatnashayotgan mamlakatlar. Sariq — Qatnashishdan voz kechgan mamlakatlar. Qizil — finalga oʻtmagan mamlakatlar Eurovision qoʻshiq tanlovi 1998 (Eurovision Song Contest 1998, Concours Eurovision de la chanson 1998) — 1998-yilda oʻtkazilgan kirkücünchü Eurovision qoʻshiq tanlovi dir.
Pastitsi
Pastitsi (maltacha: Pastizzi)  — anʼanaviy shirin boʻlmagan Malta pishirigʻi. Odatda, pastitsi ricottadan nachinka bilan tayyorlanadi va ular maltachada pastizzi taʼ l-irkotta deb ataladi yoki noʻxat pyuresi bilan tayyorlanadi va keyin ular maltachada pastizzi tal-piżelli. Pastitsi — taniqli va juda mashhur Malta taomidir.
Ovqat pishirish
Pastitsi odatda romb shaklida yoki oʻtkir uchli qayiqcha shaklida tayyorlanadi. Ular yunoncha fillo xamiriga oʻxshash xamirdan tayyorlanadi, ammo bu pishiriqni oʻzbek somsasi xamirini eslatuvchi qatlama xamirdan tayyorlash retseptlari ham mavjud. Nachinka odatda: rikotta pishlogʻi, noʻxat pyuresi yoki goʻsht qiymasi. Maltada koʻplab pastitseriyalar (maltacha pastizzerija) mavjud, odatda, bu gaz yoki elektr pechlarida temir listlarda pirojoklar pishiradigan kichik oilaviy kafelar.
Dunyoda
Pastitsi maltaliklar orasida shunchalik mashhurki, ular boshqa mamlakatlarga koʻchib oʻtganidan keyin ham ularni nafaqat oʻzlari uchun, balki sotish uchun ham tayyorlashda davom etmoqdalar. Pastitseriyalar Avstraliyada, Kanadada, Buyuk Britaniyada, AQShda, Malta jamoalari boʻlgan hamma joyda mavjud.
Pastitsiyalar Malta tilida
Mashhurligi tufayli „pastitsiyalar“ soʻzi Malta tilida koʻp maʼnoga ega. U pishiriqning shakli tufayli ayol jinsiy aʼzosi uchun evfemizm sifatida va biror narsani „arzimas narsa“ deb taʼriflash uchun ishlatiladi. Malta tilidagi jinbiegħu bħall-pastizzi („pastitsi kabi sotish“) idiomasi bitmas-tuganmas, doimiy talabga ega boʻlgan mahsulotni tasvirlash uchun „issiq pirojokdek sotiladi“ iborasiga teng. Jinħarġu bħall-pastizzi boʻlgan narsalar pastitsi kabi paydo boʻladi, ular juda tez, baʼzan hatto haddan ortiq tez paydo boʻladi, deb aytish mumkin.
Manbalar
<references group="" responsive="1">
Gerontologiya
Gerontologiya (yun. geron, gerontos —keksa, kari va ... logiya) —tirik organizmlar, jumladan, odamning qarish jarayonini oʻrganadigan fan; tibbiyot va biol. fanlarining bir boʻlimi. Yoshi kashtan organizm kasalliklarining xususiyatlari haqidagi taʼlimot —geriatriya, keksaygan va katta yoshdagi kishilar gigiyenasi haqidagi taʼlimot —gerogigiyena, keksalar psixikasi va feʼl-atvorini oʻrganadigan taʼlimot — gerontopsixologiya G.ning asosiy tarkibiy qismidir. Infeksion kasalliklardan nobud boʻlishning hamda bolalar oʻlimining kamayishi va b. omillar umr uzayishiga yordam beradi. Qarish sabablari haqida bir necha nazariya ilgari surildi. I. I. Mechnikov fikricha, ichakda yashaydigan bakteriyalarda moddalar almashinuvi mahsulotlari va organizmning oʻzida azotli moddalar almashinuvining mahsulotlari (siydik kislota) kishi organizmini zaharlab, qarishga sabab boʻladi. Hoz. G. qarish sabablari va mexanizmlarini molekula va hujayradan tortib to butun organizm darajasida oʻrganmoqda. G., asosan, eksperimental, klinik va ijtimoiy yoʻnalishlarda rivojlanmoqda. G.ning ijtimoiy gigiyena sohasidagi ilmiy tadqiqotlari barvaqt qarish sabablarini ijtimoiy sharoitga, kishilarning yashash tarziga bogʻlab oʻrganish, keksaygan kishilarning moddiy taʼminoti, mehnat qilishi, ovqatlanishi, yurish-turishini maqsadga muvofiq tashkil etish, ijtimoiy va tibbiy yordam berishning eng maqbul usullarini qidirib topishga qaratilgan.
Oʻzbekistonda G. va geriatriya muammolari I va II ToshTI, vrachlar malakasini oshirish instituti ichki va asab kasalliklari hamda jarrohlik kafedralarida prof.lar R. M. Nurmuhamedov, A. R. Rahimjonov, E. Y. Qosimov, N. N. Nasriddinova, M. G. Rustamovalar, dotsentlar L. E. Otaxonova, M. H. Hojiboyev va b. tomonidan oʻrganilmoqda. Ibn Sino Xalqaro jamgʻarmasi qoshida tashkil qilingan Ibn Sino gerontologiya markazi (2000 y.) da ham G. sohasida ilmiy izlanishlar olib borilmoqda (Sh. B. Ergashev, L. E. Yoʻldosheva va b.).
Tantorada qish festivali
Tantorada qish festivali (Winter at Tantora Festival, arab. مهرجان شتاء طنطورة) ― har yili Saudiya Arabistonining shimoli-gʻarbidagi Madina tumanidagi eski Al-Ula shahrida oʻtkaziladigan madaniy festivaldir. Festival birinchi marta 2018-yil 21-dekabrda boʻlib oʻtdi. Har hafta dam olish kunlari oʻtkaziladigan jahon darajasidagi musiqachilarning bir qator konsertlarini oʻz ichiga oladi. Festival shuningdek, boshqa tadbirlar va marosimlarni ham oʻz ichiga oladi. Ikkinchi festival 2019-yil 19-dekabrda boʻlib oʻtdi, uchinchisi-hozirgi vaqtda ishlab chiqilmoqda.
Ism
Festivalning nomi qadimgi Al-Ula shahrida joylashgan va mahalliy aholi tomonidan „Tantor“ soʻzi deb nomlangan quyosh soatlaridan ilhomlangan. Ushbu soat fasllarning oʻzgarishi belgisi sifatida ishlatiladi.
Metformin
Metformin — qandli diabetni (2-tip) davolashdagi asosiy dori vositasi hisoblanadi. Ayniqsa ortiqcha vazndagi insonlarda. Metformin inson tanasidan tabiiy ravishda ishlab chiqarilgan insulinga boʻlgan toʻgʻri javob reaksiyasini tiklashga yordam beradi. Shuningdek, u jigardan ishlab chiqaradigan va oshqozon-ichakdan soʻriladigan shakar miqdorini kamaytiradi.
Farmakodinamikasi
Metformin gipoglikemik taʻsirga ega boʻlgan biguanid boʻlib, qon plazmasida glyukozaning ham bazal, ham postprandial darajasini pasaytiradi. U insulin sekresiyasini ragʻbatlantirmaydi va shuning uchun ham gipoglikemiyani chaqirmaydi.
Jigarda glyukoneogenez va glikogenoliz jarayonlarini susaytirish orqali glyukozani ishlab chiqarilishini kamaytiradi, mushaklarni insulinga boʻlgan sezuvchanligini oshiradi, shuningdek periferik toʻqimalar tomonidan glyukozani qamrabolinishi va utilizasiyasini yaxshilaydi. Hujayra ichida glikogensintetazaga taʻsir qilib, glikogen sintezini ragʻbatlantiradi, hozirgi vaqtda maʻlum boʻlgan glyukozani membranalar orqali tashuvchilarining barcha turlarini transport hususiyatlarini oshiradi.
Davomiyligi oʻrtacha va uzoq muddatli boʻlgan, nazoratli klinik tadqiqotlarda metformin terapevtik dozalarda qoʻllanganida umumiy xolesterin, PZLP xolesterini va trigliseridlarning darajasi pasaygan.
Qandli diabetning 2 tipi bilan xastalangan katta yoshdagi pasientlarda jadal glikemik nazoratning uzoq muddatli ijobiy samarasiga erishilishi aniqlangan.
Qandli diabetning 2 tipi bilan xastalangan, 1 yil davomida davolangan, 10 yoshdan 16 yoshgacha boʻlgan bolalarning cheklangan sonida glikemik nazorat kattalardagi bilan bir xil boʻlgan.
Farmakokinetikasi
Plazmada muvozanatli konsentrasiyasiga 24-48 soat davomida erishiladi va odatda
1 mkg/ml dan kamni tashkil etadi. Nazoratli klinik tadqiqotlarda, metformin hatto maksimal dozalarda qoʻllanganda ham, uning plazmadagi maksimal darajasi (Cmax)
4 mkg/ml dan oshmagan. Ovqatlanish metforminni soʻrilishini pasaytiradi va biroz sekinlashtiradi.
Metformin eritrositlarga taqsimlanadi. Qonda choʻqqi konsentrasiyasi plazmadagi choʻqqi konsentrasiyasidan kam va taxminan usha vaqt davomida erishiladi. Eritrositlar, ehtimol, ikkilamchi taqsimlanish zahirasi boʻlishi mumkin. Oʻrtacha taqsimlanish hajmi (Vd) 63 dan 276 l gacha oʻzgarib turgan.
Metformin siydik bilan oʻzgarmagan holda chiqariladi.
Metforminning buyrak klirensi > 400 ml/min ni tashkil etadi, bu metformin kalavalar filtrasiyasi va naychalar sekresiyasi yordamida organizmdan chiqarilishini koʻrsatadi. Peroral qabul qilinganidan soʻng yakuniy yarim chiqarilish davri taxminan 6,5 soatni tashkil etadi. Buyrak faoliyati buzilganida metforminning buyrak klirensi kreatinin klirensini pasayishiga proporsional ravishda pasayadi va shu orqali uning yarim chiqarilish davri uzayadi, bu plazmada metforminning darajasini oshishiga olib keladi.
500 mg metforminning koʻp martalik dozalari sutkada ikki marta 7 kun davomida qoʻllanganidan soʻng bolalarda metforminning plazmadagi maksimal konsentrasiyasi (Cmax) va tizimli ekspozisiyasi (AUC0-t), 500 mg koʻp martalik dozalarini sutkada ikki marta 14 kun davomida qabul qilgan katta yoshdagi diabetik-pasientlardagi koʻrsatkichlarga nisbatan muvofiq taxminan 33 % va 40 % ga kam boʻlgan. Preparatning dozasi individual ravishda glikemik nazorat nitijalariga qarab titrlanganligi tufayli, ushbu maʻlumotlarning klinik qiymati cheklangan.
Qoʻllanilishi
Qandli diabetning 2 tipini davolash, xususan tana vazni ortiqcha boʻlgan pasientlarda, parhez hamda jismoniy mashqlar yordamida yetarli glikemik nazoratga erishish samarasiz boʻlganida davolash uchun qoʻllanadi.
Qandli diabetning 2 tipi bilan xastalangan va tana vazni ortiqcha boʻlgan, parhez tutish samarali boʻlmagan metformin preparatini birinchi qator dori vositasi sifatida qabul qilayotgan katta yoshdagi pasientlarda diabetik asoratlarning uchrash tezligini pasayishi kuzatilgan.
Nojoʻya taʻsirlari
Nojoʻya samaralarni rivojlanish tezligi quyidagi tarzda aniqlanadi: juda tez-tez (≥1/10), tez-tez (≥1/100, <1/10); tez-tez emas (≥1/1000, <1/100), kam hollarda (≥1/10000, <1/1000), juda kam hollarda (<1/10000), uchrash tezligi nomaʻlum (mavjud boʻlgan maʻlumotlar asosida uchrash tezligini aniqlash imkoni yoʻq).
Moddalar almashinuvi va oziqlanish tomonidan kuzatiladigan buzilishlar
Juda kam hollarda: metformin bilan davolanishda B12 vitaminini soʻrilishini kamayishi oqibatida uning zardobdagi darajasini pasayishi. Pasientda megaloblast anemiya rivojlanganida shunday etiologiya oqibatida yuz berishi mumkinligini hamisha hisobga olish kerak. Laktat-asidoz.
Meʻda-ichak yoʻllari tomonidan kuzatiladigan buzilishlar
Juda tez-tez: meʻda-ichak yoʻllari tomonidan, koʻngil aynishi, qusish, diareya, qorinda ogʻriq va ishtahani yoʻqolishi kabi buzilishlar. Ushbu nojoʻya samaralar koʻpincha davolashni boshida rivojlanadi va koʻpchilik hollarda oʻz-oʻzidan yoʻqoladi. Ularni oldini olish uchun metformin preparatini ovqat vaqtida yoki ovqatdan keyin sutkada 2 yoki 3 marta qabul qilish tavsiya etiladi. Preparatning dozasini asta-sekin oshirish ham meʻda-ichak yoʻllari tomonidan preparatni oʻzlashtirilishini yaxshilash imkonini beradi.
Jigar va oʻt chiqarish yoʻllari tomonidan kuzatiladigan buzilishlar
Juda kam hollarda: metformin bekor qilinganidan soʻng sogʻayib ketuvchi gepatitni rivojlanishi yoki jigarning funusional sinamalari koʻrsatkichlarini buzilishi yuzasidan ayrim maʻlumotlar bor.
Teri va teri osti toʻqimalari tomonidan kuzatiladigan buzilishlar
Juda kam hollarda: eritema, qichishish, eshakemi kabi teri reaksiyalari.
1 yil davomida davolangan, 10 yoshdan 16 yoshgacha boʻlgan bolalarning cheklangan miqdorida nojoʻya samaralar xarakteri va ogʻirlik darajasi boʻyicha kattalarda kuzatiladigan samaralar bilan oʻxshash boʻlgan.
Homiladorlik va emizish davri
Nazorat qilib boʻlmaydigan qandli diabet homiladorlik vaqtida (gestasion yoki permanent) tugʻma rivojlanish nuqsonlari va perinatal oʻlim havfini oshishi bilan kechadi.
Homilador yoki homiladorlikni rejalashtirayotgan ayollarda qandli diabetni davolash uchun metforminni qoʻllash mumkin emas. Homilada, qonda glyukozaning patologik darajalari bilan bogʻliq boʻlgan tugʻma rivojlanish nuqsonlari havfini pasaytirish maqsadida, glikemiya darajasini normal darajaga yaqinlashtirishni insulin yordamida ushlab turish kerak.
Bolalar
Metformin bilan davolashni boshlashdan avval, qandli diabetning 2 tipi tashxisini tasdiqlash kerak. Ayniqsa prepubertat yoshida bolalarni oʻsishi va jinsiy rivojlanishiga metforminning taʻsirini sinchiklab kuzatish tavsiya etiladi.
Dozani oshirib yuborilishi
Metformin gidroxloridi 85 g gacha boʻlgan dozalarda qoʻllanganida gipoglikemiya holatlari kuzatilmagan, ammo bunday holatda laktat-asidoz rivojlangan. Metforminning yuqori dozalari yoki yondosh havf omillari laktat-asidozni rivojlanishiga olib kelishi mumkin. Laktat-asidoz davolash stasionar sharoitida amlaga oshirilishi kerak boʻladigan shoshilinch holat hisoblanadi. Organizmdan laktat va metforminni chiqarib tashlashni eng samarali usuli gemodializ hisoblanadi.
Alkogol
Oʻtkir alkogolli intoksikasiya, ayniqsa och qolganda, yetarli darajada ovqatlanmaslikda, jigar yetishmovchiligida laktat-asidozni rivojlanish havfini oshishi bilan assosiasiyalanadi. Alkogol va tarkibida etanol saqlovchi dori vositalarini isteʻmol qilishdan saqlanish kerak.
Tarkibida yod saqlovchi kontrast moddalar
Tarkibida yod saqlovchi kontrast moddalarni qon-tomir ichiga yuborish ogʻir darajadagi buyrak yetishmovchiligiga olib kelishi mumkin, bunda metforminni toʻplanishi va laktat-asidozni rivojlanish havfini oshishi kuzatiladi. Rentgenologik tekshiruv oʻtkazishdan oldin yoki oʻtkazish vaqtida metformin bekor qilinadi va uni qabul qilish tekshiruvdan keyin 48 soat oʻtgach, buyrak faoliyatini takroran baholash natijalari buzilishning yoʻqligidan dalolat bergandagina boshlanadi.
Ehtiyotkorlikka rioya qilishni talab etuvchi majmualar
Glyukokortikoidlar (tizimli va mahalliy qoʻllash uchun moʻljallangan) va simpatomimetiklar kabi, ichki giperglikemik faollikka ega boʻlgan dori vositalari. Glikemik nazoratli ayniqsa davolashni boshida yanada tez-tez oʻtkazish talab etilishi mumkin. Muvofiq dori vositalari bilan davolash vaqtida zarurat boʻlganida metforminning dozasiga tuzatish kiritish talab etiladi.
AAF ingibitorlari qonda glyukoza darajasini pasaytirishlari mumkin. Zarurat boʻlganida boshqa preparat bilan davolanish vaqtida va u bekor qilingandan keyin diabetga qarshi dori vositalarning dozasiga tuzatish kiritiladi.
Diuretiklar, ayniqsa xalqali diuretiklar, buyrak funksiyasini pasaytirish hususiyati tufayli, laktat-asidozni rivojlanish havfini oshirishi mumkin.
Laktat-asidoz
Laktat-asidoz kam kuzatiladi, ammo metforminni toʻplanishi natijasida rivojlanishi mumkin boʻlgan jiddiy metabolik asorat (shoshilinch tibbiy yordam koʻrsatilmasa, oʻlim koʻrsatkich yuqori) hisoblanadi. Metformin qabul qilayotgan pasientlarda laktat-asidoz holatlari asosan yaqqol buyrak yetishmovchiligi boʻlgan diabetiklarda kuzatilgan. Laktat-asidozni rivojlanish tezligini, qandli diabetni yetarli boʻlmagan nazorati, ketoz, uzoq vaqt och qolish, alkogolni haddan tashqari koʻp isteʻmol qilish, jigar yetishmovchiligi va gipoksiya bilan kechuvchi har qanday holatlar kabi boshqa yondosh havf omillarini aniqlash yordamida pasaytirish mumkin kerak.
Ovqat hazm qilish yoʻllari tomonidan qorinda ogʻriq koʻrinishidagi buzilishlari bilan kechuvchi mushak tirishishlari va ogʻir darajadagi asteniya kabi nospesifik belgilar paydo boʻlgan hollarda laktat-asidozni rivojlanish havfini shubha qilish mumkin.
Laktat-asidoz keyinchalik komani rivojlanishi bilan kechuvchi asidotik hansirash, qorinda ogʻriq va gipotermiya bilan xarakterlanadi. Diagnostik muhim laborator koʻrsatkichlar qon rN ni pasayishi, plazmada laktat darajasini 5 mmol/l dan oshishi, shuningdek anion intervali va laktat/piruvat nisbatini oshishi hisoblanadi.
Metabolik asidozni rivojlanganiga shubha qilinganida metformin bekor qilinadi, pasient esa zudlik bilan gospitalizasiya qilinadi („Dozani oshirib yuborilishi“ boʻlimiga qarang).
Buyrak funksiyasi
Metformin buyrak orqali chiqarilganligi tufayli, preparat bilan davolashni boshlashdan oldin, shuningdek davolanish vaqtida kreatinin klirensi muntazam ravishda aniqlanadi (ushbu koʻrsatkichni Kokroft-Golt formulasi yordamida zardobdagi kreatinin darajasi boʻyicha hisoblash mumkin):
Keksa yoshdagi shaxslarda buyrak funksiyasini pasayishi tez-tez kuzatiladi va simptomsiz kechadi. Buyrak funksiyasini buzilishiga olib kelishi mumkin boʻlgan holatlarda, masalan agar gipotenziv, diuretik vositalar bilan davolash boshlansa yoki nosteroid yalligʻlanishga qarshi preparatlar (NYAQP) bilan davolash boshlansa, oʻziga xos ehtiyotkorlikka rioya qilish kerak.
Tarkibida yod saqlovchi kontrast vositalarni qoʻllanishi
Rentgenologik tekshiruvni oʻtkazish maqsadida tarkibida yod saqlovchi kontrast preparatlarni qon tomir ichiga yuborish ogʻir buyrak yetishmovchiligini rivojlanishiga olib kelishi mumkin. Bu laktat-asidozni rivojlanish havfini oshishiga sabab boʻluvchi metforminni toʻplanishini chaqirishi mumkin. Rentgenologik tekshiruvni oʻtkazishdan oldin yoki oʻtkazish vaqtida metformin bekor qilinadi va uni qabul qilish tekshiruvdan keyin 48 soat oʻtgach, buyrak funksiyasini takroran baholash natijalari uni izdan chiqmaganligiga dalolat bergan hollardagina boshlanadi.
Boshqa ehtiyotkorlik choralari
Barcha toifadagi pasientlar sutka davomida uglevodlarni qabul qilish bir tekis taqsimlangan parhezga rioya qilishni davom ettirishlari kerak. Tana vazni ortiqcha boʻlgan pasientlar energetik qiymati cheklangan tavsiya etilgan parhezga rioya qilishni davom ettirishlari kerak.
Qandli diabetni nazorat qilish uchun standart laborator tahlillar muntazam ravishda bajariladi.
Metforminning oʻzidan oʻzi gipoglikemiyani chaqirmaydi, shunday boʻlsa-da, u insulin yoki boshqa peroral diabetga qarshi preparatlar (masalan, sulfonilmochevina preparatlari yoki meglitinidlar) bilan majmuada qoʻllanganida ehtiyotkorlikka rioya qilish kerak.
One ID – Yagona Identifikatsiya Tizimi
Afzalligi
Foydalanuvchilarga davlat idora va tashkilotlari veb-saytlaridan alohida alohida akkaunt yaratmaslik hamda foydalanuvchiga tegishli elektron raqamli imzo orqali YITga javobgar idoralarga bormasdan roʻyxatdan oʻtish imkoniyati taqdim etilgan.
One ID – Yagona identifikatsiya tizimi. Tizim jismoniy va yuridik shaxslar hamda davlat ishchilariga elektron hukumatning barcha axborot tizimlaridan erkin foydalanish qoidalariga rioya etgan holda ishlab chiqilgan. Foydalanuvchi YITdan avtorizatsiyadan oʻtgandan soʻng, u YITga bogʻlangan veb-saytlarga toʻg’ridan toʻgʻri tashrif buyura oladi.
One IDdan orqali Yagona interaktiv davlat xizmatlari portalidan avtorizatsidan oʻtish mumkin.
Xavfsizlik va asillik
Shaxsga doir maʼlumotlarning haqiqiyligini taʼminlash va tasdiqlashda hamda onlayn xizmatlarini taqdim etishni taminlaydi.
One ID foydalanuvchilarning maʼlumotlarini daxldorligi va aslligini jismoniy va yuridik shaxslar markaziy maʼlumotlar bazasi bilan bogʻlangaligi bilan taʼmilab beradi.
Boshqa saytlar bilan integratsiya
Veb-say yoki foydalanuvchini identifikatsiya qilinganda, xizmat turlari (bank xizmatlari, electron tijorat va h.k.z.) bilan taʼminlash uchun optimal, qonuniy va qulay. Yagona Identifikatsiya Tizimi Vazirlar Mahkamasining 2015-yil 17-dekabrdagi 365-sonli qaroriga asosan foydalanuvchilarni aniqlash Yagona Identifikatsiya Tizimi elektron hukumat haqidagi nizomga muvofiq, Yagona Identifikatsiya Tizimi tomonidan koʻrsatilgan maʼlumotlar haqiqiy deb qabul qilish maqsadga muvofiq.
Yuridik shaxslarni identifikatsiya qilish
Agar tashkilot (kompaniya) rahbari jismoniy shaxs sifatida roʻyxatdan oʻtgan boʻlsa, shaxsiy kabinetida tashkilot qoʻshishi mumkin. Bunda, Yagona Identifikatsiya Tizimi shaxsiy kabinetida, tashkilot rahbari nomidan olingan Elektron Raqamli Imzo taqdim etilishi kerak. Yuridik shaxs qoʻshilganda tashkilot nomidan davlat xizmatlarini foydalanish uchun boshqa foydalanuvchilarga (tashkilot xodimlarini) oʻz vakolatlarini topshirish mumkin boʻladi.
Gerostrat
Gerostrat (yun. Herostratos) —Efes sh. (Kichik Osiyo)ning fuqarosi (yunon). Oʻz nomini abadiylashtirish maqsadida mil.av. 356-yil (makedoniyalik Aleksandr tavallud topgan kechasi) dunyoning yetti moʻjizasidan biri — Efesdagi Artemida ibodatxonasiga oʻt qoʻygan. Majoziy maʼnoda —har qanday yoʻl bilan ham shon-shuhratga intiluvchi shuhratparast.
Mozortepa-3 (Samarqand viloyati, Oqdaryo tumani)
Mozortepa-3  — Oʻzbekistondagi madaniy meʼros obyekti. Arxeologiya yodgorligi. Obyekt davri: IX—asr. Samarqand viloyatining Oqdaryo tumanida joylashgan. Obyekt manzili: “Sarka” MFY. Koʻchmas mulkka boʻlgan huquq: Davlat mulki. Samarqand viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Samoiy
Samoiy (arab, tinglashga oid), samo — 1) kad. doira va nogʻora usullaridan biri. Sokiynoma usulining jonliroq turi; 2) unga bogʻliq mumtoz kuy hamda ashula yoʻllari ("Andijon samosi" va boshqalar). Shashmaqomdagi Dugoh maqomida "Samoiy Dugoh" nomli cholgʻu qismi mavjud.
Eurovision qoʻshiq tanlovi 2000
thumb|261x261px|Yashil — Qatnashayotgan mamlakatlar. Sariq — Qatnashishdan voz kechgan mamlakatlar. Qizil — finalga oʻtmagan mamlakatlar
Qodir Baubekov
Baubekov Qodir — 1904-yili tugʻilgan, Shahrisabz rayoni Biybozori qishlogʻidan, 1934-yili hayvon oʻgʻirlagani uchun javobgarlikka tortilgan, qamoqdan qochgan, hibsga olingan vaqtda aniq mashgʻuloti boʻlmagan. 7 kishidan iborat jinoiy guruhga yetakchilik qilganlikda, kolxozchilarga “Brauning” toʻpponchasi bilan qurollanib qurolli bosqinlar bilan shugʻullanganlikda ayblangan.
Tog'lar va tekisliklar
TOG'LAR VA TEKISLIKLAR Yer relyefining asosiy 2 ta yirik formasi mavjud-bu tog' va tekisliklar. Tekisliklar quruqlikning tinch va tekis relyefi hisoblanadi.Yer yuzi maydonining 65%ini tekisliklar tashkil etadi.Yerning eng tekis qit'asi Afrika hisoblansa,Osiyo buning to'laligicha aksidir.Bu qit'ada tog'li hududlar tekisliklarga nisbatan ko'proq joy egallagan.Qit'aning yarmidan ko'p maydonida yirik va baland tog' tizmalari:Himolay,Hindikush,Tibet,Pomir,Tyan-Shan,Oltoy va Sayan joylashgan.Yevropa,Janubiy va Shimoliy Amerika,Avstraliya maydonlarida ham tekisliklar katta hududni egallaydi.Dengiz sathidan baland yerning toshlardan iborat ko'tarilgan joyi tog'lar deb ataladi. Yerning eng katta tog'lar hosilalari tog' tizmalari deb nomlanadi.Kordilyera deb ataluvchi tog' tizmasi 2 ta qit'a,ya'ni Janubiy va Shimoliy amerika bo'ylab cho'zilgan.O'z navbatida tog' tizmalari tog'li mamlakatlar,tog' zanjirlari va tekisliklardan iborat.Ba'zi tog'li hududlar tekis relyefga egadir.Bu kabi baland adirlarni plato deb ataymiz.Plato fransuzcha so'z bo'lib tekis degan ma'noni bildiradi. Sayyoramizning eng baland nuqtasi bo'yi dengiz sathidan 8848 metrga baland bo'lgan Everest tog'i hisoblanadi.Bu tog'ni nepal va hindistonliklar bergan 2 ta nomi bor:Jomolungma va Sagarmatxa.Everestning eng yuqori nuqtasini ilk bor yangi zelandiyalik Edmun Xillari va tibetlik Tensig Norteylar 1953-yil zabt etishgan.
Himesh Reshammiya Filmografiyasi
Himesh Reshammiya (Химеш Решаммия 1973-yil 23-iyul) — hindistonlik qoʻshiqchi, musiqa rejissyori, qoʻshiq muallifi, kino va musiqa prodyuseri va hind kinosi aktyori. U 1998-yilda „Pyaar Kiya To Darna Kya“ filmida musiqiy rejissyor sifatida faoliyatini boshlagan va 2007-yilda „Aap Kaa Surroor“ filmida aktyorlik debyutini qilgan.
Shaxsiy hayoti
Himesh Reshammiya 1973-yil 23-iyulda Mumbayda hind musiqa bastakori Vipin Reshammiya va Madhu Reshammiya oilasida tug‘ilgan. 21 yoshida Reshammiya Komal turmush qurishdi va ularning Svaym ismli oʻgʻli bor. 2016-yilning 12-sentyabrida Himesh va Komal ajrashish uchun ariza berishga kelishib olgani haqida xabar berilgan edi. 2018-yilning 11-mayida Hesh o‘zining uzoq yillik sevgilisi, aktrisa Sonia Kapurga uylandi.
Filmografiyasi
Reshammiya Zee TVda Andaz, Ahha, Aman, Aashiqui, Amar Prem va Jaan kabi seriallarni ishlab chiqara boshladi. U shuningdek, ushbu shoularning baʼzilari uchun sarlavhali treklarni yozgan. Reshammiyaning otasi 1990-yillarda Salmon Xon bilan film suratga olishi kerak edi, ammo bu amalga oshmadi; Xon Reshammiyaning kompozitsiyalaridan birini eshitib, hayratda qoldi va unga filmlaridan biriga musiqa yozishga ruxsat berishga vaʼda berdi. 1998-yilda Reshammiya musiqa bastakori sifatida Salman Xonning „Pyaar Kiya To Darna Kya“ filmida debyut qildi va loyiha uchun ikkita qoʻshiq yozdi: „Pyaar Kiya To Darna Kya“ va „Tum Par Xum Hai Aatke“. Ikkala qoʻshiq ham xitga aylandi. U boshqa bastakorlar bilan birgalikda Bandhan va Hello Brother filmlari uchun musiqa yozishni davom ettirdi. Uning yakkaxon bastakor sifatidagi birinchi filmi Salmon Xonning yana bir asari Dulhan Xum Le Jayenge edi. Reshammiya Humraaz uchun musiqa bastalaganida maʼlum darajada mashhur boʻldi. Bu unga eng yaxshi musiqiy rejissyor uchun Filmfare mukofotiga nomzod boʻldi.
Prodyuser sifatida
Reshammiya otasi Vipin Reshammiya bilan birga HR Musik Limited bayrogʻi ostida filmlar ishlab chiqargan va tarqatgan. Keyinchalik 2021-yilda u oʻzining musiqiy albomlarini ishlab chiqarish uchun Himesh Reshammiya Melodies nomli boshqa yorligʻini ishga tushirdi.
Brendan Gaunce
Brendan Gaunce (1994-yil 25-martda tugʻilgan) — kanadalik professional xokkey hujumchisi. U hozirda Milliy Xokkey Ligasida (NHL) „Columbus Blue Jackets“ klubi bilan oʻynaydi.
Faoliyati
Gaunce 2010-yilda „Belleville Bulls“ jamoasida Ontario Xokkey Ligasida (OHL) eng koʻp gol urgan oʻyinchi boʻldi. Gaunce 2010—2011-yilgi OHL mavsumida oʻzining asosiy debyutini oʻtkazdi. Piterboro Petes ustidan 7-4 hisobida gʻalaba qozongan holda toʻrtta golli uzatmani qayd etdi. Keyingi oʻyinda Gaunce oʻzining OHLdagi faoliyatidagi birinchi golini kiritdi. U ikkinchi 4 ochkolik oʻyinni oʻtkazdi va 5 oʻyinlik ochkolar seriyasini qoʻshib, mavsumni 11 gol va 36 ochko bilan yakunladi.
Gaunce ikkinchi mavsumining boshida Bulls jamoasining muqobil sardori etib tayinlandi. Mavsum davomida u OHLda haftaning eng yaxshi xokkeychisi sovrinini qoʻlga kiritdi. Gaunce mavsumni 68 oʻyinda 28 gol va 40 golli uzatma qayd etgan oʻyinchi sifatida yakunladi. Mavsum oxirida Gaunce yilning eng yaxshi oʻyinchisi sifatida Bobbi Smit kubogi uchun „Belleville Bulls“ning nomzodi boʻldi, ammo Adam Pelechga yutqazib qoʻydi. 2012-yilgi NHLga kirish loyihasidan oldin Gaunce NHL skautlar boʻlimi tomonidan Shimoliy Amerika xokkeychilari orasida 13-oʻrinni egallagan.
Gaunce 2014—2015-yilgi mavsumni Canucksning American Xokkey Ligasi (AHL) vakili „Utica Comets“ tarkibida oʻynadi. Gaunce Canucksning 2015-yilgi yigʻinidan kech qolgan va mavsumni boshlash uchun yana Utica jamoasiga tayinlangan. U 2015-yil 28-oktyabrda Canucks tomonidan chaqirib olingan.
2015-yil 29-oktyabrda Gaunce NHLdagi debyutini Canucks bilan Dallas Starsga qarshi o‘yinda qo‘shimcha vaqtda maydonga tushdi. Ertasi kuni Gaunce oʻzining birinchi NHLdagi golini Arizona Coyotes vakili Anders Lindbekga qarshi 4-3 hisobidagi Canucks gʻalabasida kiritdi.
U 2016—2017-yilgi mavsum boshida oʻz faoliyatida birinchi marta Canucksning oʻquv-mashgʻulot yigʻinini tark etdi.
Canucks tashkilotidagi besh mavsumdan soʻng, Gaunce saralash taklifini olmaganidan keyin erkin agent sifatida jamoadan ketdi. 2019-yil 1-iyulda Gaunce Boston Bruins bilan 700 000 dollarlik bir yillik ikki tomonlama shartnoma imzoladi. 2019—2020-yilgi mavsumda Gaunce Bruins tarkibida bor-yoʻgʻi bitta oʻyin oʻtkazdi. Gaunce Bruins uchun AHLda 52 oʻyin oʻtkazdi va 18 gol va 19 golga assistentlik qildi.
NHL klublaridan hech qanday qiziqish olmaganidan soʻng, 2021-yil 2-yanvarda Gaunce 2020—2021-yilgi mavsumni yakunlash uchun klubga qoʻshilish niyatida Shvetsiya xokkey ligasining Växjö Lakers bilan shartnoma imzoladi. Gaunce 18 ta bellashuvda 5 ta gol va 12 ochko qayd etib, tezda kattaroq jamoaga o‘tdi. Erkin agent sifatida Gaunce mavsumdan tashqari Shimoliy Amerikaga qaytib, 2021-yil 30-iyulda „Columbus Blue Jackets“ bilan bir yillik ikki tomonlama shartnoma imzoladi.
Xalqaro faoliyati
Gaunce oʻzining xalqaro debyutini 2011-yilgi „World U17 Hockey Challenge“ musobaqasida Kanada jamoasi vakili sifatida oʻtkazdi. Birinchi ikkita oʻyinda gʻalaba qozongan jamoasi uchinchi oʻyin boshida Gʻarb jamoasini 3:2 hisobida yutdi. Gaunce 2011-yil ohirida Ivan Xlinka xotira turnirida Kanada vakili boʻldi. Kanada jamoasi dastlabki o‘yinda Shvetsiyaga 5:1 hisobida mag‘lub bo‘ldi, ammo dastlabki bosqichni 2:1 hisobida yakunladi va yarim finalga yo‘llanma oldi. Yarim final oʻyinida Gaunce rossiyaliklarning 5:0 hisobidagi gʻalabasida Kanada jamoasining uchinchi goliga assistentlik qildi. Kanada finalda Shvetsiyaga qarshi oʻyin oʻtkazdi va Gaunce uchinchi oʻyinning boshida gol urdi va kanadaliklarga ikki toʻp farqi bilan ustunlik berdi va vaqt oʻrtalarida yana bir golga assistentlik qildi. Kanada Shvetsiyani 4:1 hisobida magʻlub etib, Kanada turnirdagi qatorasiga toʻrtinchi boʻlib oltin medalni qoʻlga kiritdi.
Gaunce keyingi yili 2012-yilgi Jahon chempionatida yana Kanada jamoasida oʻynadi. Kanada turnirni ikkiga boʻlingan qarorlar bilan boshlaganidan soʻng, Gaunce birinchi boʻlimda ikkita gol urdi va Chexiya ustidan 6:2 hisobida gʻalaba qozondi. Gaunce oʻz faoliyati uchun Kanada jamoasining eng yaxshi futbolchisi deb topildi. Kanada navbatdagi oʻyinda yutqazib, dastlabki bosqichni 2-0 hisobi bilan yakunladi va oʻz hovuzida uchinchi oʻrinni egalladi. Kanada rossiyaliklarni 4:2 hisobida magʻlub etib, chorak finalga yoʻl oldi. Yarim final oʻyinida Kanada AQShga 2:1 hisobida magʻlub boʻldi. Gaunce ochko yozmaganiga qaramay, kanadaliklar uchun eng yaxshi futbolchi deb topildi. Magʻlubiyatga uchragan Kanada bronza medali uchun oʻyinda Finlandiya bilan toʻqnash keldi. Birinchi boʻlimda Gaunce Ville Pokka tomonidan urildi va penalti tepish imkoniyatiga ega boʻldi. Gaunce penaltidan gol ura olmadi, ammo ikkinchi boʻlimda qisqartma golni rasmiylashtirdi. Kanada Finlandiyani 5:4 hisobida mag‘lub etib, bronza medalini qo‘lga kiritdi.
Yevgenov (Qo'stanay viloyati)
Yevgenov (Евгенов) — Qozogʻistonning Qoʻstanay viloyati Taranov tumanidagi qishloq. Yevgenov qishloq maʼmuriyatining maʼmuriy markazi va yagona aholi punkti. KATO kodi — 396443100.
Geografiyasi
Qishloq tuman markazi Taran qishlogʻidan 57 km janubi-sharqda joylashgan.
Aholisi
1999-yilda qishloq aholisi 1197 kishi (596 ta erkak va 601 ta ayol) boʻlgan. 2009-yilgi aholini roʻyxatga olish maʼlumotlariga koʻra, qishloqda 421 kishi (203 ta erkak va 218 ta ayol) yashagan.
2013-yil 1-iyul holatiga qishloq aholisi 336 nafar, jumladan:
Qishloqda jami 8 xil millat vakillari istiqomat qiladi.
Moʻjizakor ayol (film, 2009)
Moʻjizakor ayol 2009-yil Amerikaning Warner Bros. Animation, Warner Premiere va DC Comics studiyalari tomonidan ishlangan Moʻjizakor ayol haqidagi toʻliqmetrajli multfilm boʻlib, George Pérezning „Xudolar va Oʻlim“ hikoyasiga asoslangan. Multfilm 2009-yil 3-mart kuni ommaga havola etildi.
Mazmuni
Urush xudosi Ares Amazondagi Themyscira orolidagi qamoqxonadan qochadi. Malika Dianaga, Ares butun dunyoga betartiblik va buzgʻunchilik keltirmasdan avval, qochoqni qaytarib berish topshirilgan edi.
Lee Kang-in
Li Kan In (2001-yil 19-fevralda tugʻilgan) — janubiy koreyalik professional futbolchi, La Liganing „Mallorca“ klubi va Janubiy Koreya terma jamoasida hujumkor yarim himoyachi sifatida oʻynaydi.
Li 2019-yilda Osiyo Futbol Konfederatsiyasi tomonidan Osiyoda yilning eng yaxshi yosh futbolchisi bo‘lgan, xuddi shu yili u FIFA U-20 Jahon chempionatining 2019-yilgi „Oltin to‘p“ sovrinini qo‘lga kiritgan.
Valensiya B
Li Valensiya akademiyasiga 2011-yilning iyul oyida qoʻshilgan. 2017-yilning 15-dekabrida u „Valensiya B“ (Mestalya) jamoasiga chaqirilgan. U 2017-yilning 21-dekabrida Deportivo Aragon bilan o‘yinda 82-daqiqada zahiradan maydonga tushib oʻz debyutini o‘tkazgan.
U 2018-yilning 17-fevralida „Llagostera“ga qarshi o‘yinda 76-daqiqada maydonga tushib golga assistentlik qilgan. U oʻzining birinchi golini 2018-yilning 6-mayida Sabadellga qarshi oʻyinda kiritigan.
2018-19-yilgi mavsum
U 2018-yil 30-oktabrda jamoadagi debyutini o‘tkazgan, u Qirol kubogida Ebro ustidan 2:1 hisobida g‘alaba qozongan o‘yinda 83 daqiqa maydonga tushgan va Yevropada professional debyut qilgan eng yosh koreyalik futbolchiga aylangan.
Li La Ligadagi debyutini 2019-yilning 12-yanvarida o‘tkazgan va 2018/19- yilgi mavsumda „Real Valyadolid“ga qarshi o‘yinda (1:1) 86-daqiqada Denis Cherishev o‘rniga maydonga tushgan. 17 yosh, 10 oy va 24 kunligida Li 16 yosh, 11 oy va 24 kunligida debyut qilgan „Real Sosedad“dan Ander Barrenetxeadan keyin 18-19 La Ligada ikkinchi eng yosh futbolchiga aylangan.
Weisshorn
Weisshorn   (nem. Weisshorn — Oq choʻqqi ) — Shveytsariyaning Valais kantonligidgi Pennin Alp togʻlarida joylashgan balandligi 4506 metr boʻlgan choʻqqi. Bu tog'lar orasida Alp tog'larining yettinchi eng baland cho'qqisi bo'lib, nisbiy balandligi 100 metrdan oshadi. Weisshorga birinchi ko'tarilish 1861-yilda ingliz Jon Tyndall tomonidan gidlar Iogann Yozef Bennen va Ulrix Venger bilan birga amalga oshiriligan. thumb|290px|Alp tog' tizmasi
Fizik geografik xususiyatlari
Weisshorn cho'qqisi Shveytsariyaning Vale kantonida, Rona daryosidan 25 kilometr janubda joylashgan. Cho'qqi shimoldan janubga cho'zilgan tog' tizmasining bir qismi bo'lib, g'arbdan Annivier vodiysiga va sharqdan Mattertal vodiysiga tutashgan. Weisshorn tepadan pastga (janubiy, sharqiy va shimoliy) tushadigan tizmalar bilan bo'lingan uchburchak piramida shakliga ega. Sharqiy va shimoliy tizmalar oʻrtasida Bisgletscher muzligi joylashgan boʻlib, choʻqqi uzun tik qorli nishabga aylanadi. Sharqiy va janubiy tizmalar orasida Shali muzligi (Schaligletscher) joylashgan. Muzlik butunlay qoyalar bilan o'ralgan. G'arbiy tomoni qolganlarga qaraganda tik. Gʻarbiy yonbagʻir ostida du Weisshorn muzligi va Moming muzligi yotadi. Cho'qqidan bir yarim kilometr uzoqlikda shimoliy tizma ikkiga bo'linib, sharqqa va g'arbga yo'naltiriladi. Ularning orasida Turtmann muzligi (Turtmanngletscher) joylashgan. Sharqiy tizma Bishorn cho'qqisiga (dengiz sathidan 4153 metr balandlikda) olib boradi.
Lee Kang-in
2018-19-yilgi mavsum
2020-yil 13-sentabrda Li La Liga o‘yinida „Levante“ ustidan jamoasi 4:2 hisobida g‘alaba qozonilgan oʻyinda ikkita golga assistentlik qilgan shu tariqa u 19 yoshu 207 kunlik eng yosh futbolchi bo‘lgan va 2008-yilda Xuan Mataning oldingi rekordini yangilagan.
Weisshorn
Fizik geografik xususiyatlari
1991-yil aprel va may oylarida tog'ning g'arbiy tomonida 2 marta ko'chki sodir bo'ldi. Koʻchkilar Zermattga olib boradigan avtomobil va temir yoʻlni oʻz ichiga olgan asosiy yoʻllarni vayron qildi va Mattervispa daryosining tubini toʻsib qo'ydi, oqibatda Randa daryosining yuqori oqimidagi qismlarini suv bosdi. Tabiiy ofatda qurbonlar bo'lmagan, biroq mintaqa infratuzilmasi zarar koʻrgan. Qutqaruv va tiklash ishlarining qiymati 110 000 000 Shveytsariya frankidan oshgan. Ko'chkilardan so'ng tog' yuzasi asta-sekin Randa tomon siljishda davom etdi. Shu munosabat bilan Shveytsariyaning Syurix texnik maktabi negizida maxsus kafedra tashkil etildi, uning vazifasi ana shunday ofatlarning sabablari va mexanizmlari boʻyicha tadqiqotlar olib borish edi. Kafedra tomonidan olib borilgan izlanishlar asosida bir qancha ilmiy ishlar chop etilgan.
Lee Kang-in
2018-19-yilgi mavsum
Li 2021-yilning 29-avgustida „Valensiya“ bilan shartnomasini bekor qilgan.
Weisshorn
Birinchi ekspiditsiya
1860-yilning 1-iyulida MS Metyus shveytsariyalik alpinist Melchior Anderegg va Iogann Kronig bilan birga ikkinchi yoʻlboshchi sifatida janubi-sharqiy tomondan, soʻngra janubiy tizmadan chiqishga harakat qiloshdi. Muzlikdan o'tib, ular cho'qqining yonbag'iriga yetib kelishdi, lekin tizma tomon yaqinlashganda ular baland qor qoplamiga (taxminan 10-12 dyuym) duch kelishdi. Ularning yonida qor erishi natijasida qor ko'chkisi yuzaga kelgan, alpinistlar o'zlarini xavf ostiga qo'ymaslikka va Zermattga qaytishga qaror qilishdi. Qaytish paytida bir nechta qor ko'chkilari bo'lib o'tdi, ammo hech kim jabrlanmadi.
Lee Kang-in
Mallorca
2021-yil 30-avgust kuni La Liganing boshqa bir jamoasi „Mallorca“ Lining erkin agent sifatida jamoaga qoʻshilganligini tasdiqlagan va to‘rt yillik shartnoma imzolagan. 2021-yil 22-sentyabrda u La Liga doirasidagi „Real Madrid“ ga qarshi o‘yinda (6:1) klub uchun birinchi golini kiritgan.
Weisshorn
Birinchi ekspiditsiya
Weisshornga birinchi marta 1861-yil 19-avgustda 29 yoshli fizik Jon Tindall koʻtarilgan. Unga gidlar Iogann Yozef Bennen va Ulrix Venger hamrohlik qildi. Ularning toqqa chiqish yo'li hozir eng mashhur: Randa qishlog'i (Weisshorn Hut) yo'nalishidan sharqiy tizma bo'ylab harakatlanishgan. Tyndale va gidlar 1861-yil 18-avgustda kunduzi soat birda Randadan jo'nab ketishdi va kechasi biroz dam olishdi hamda mashshaqatli ko'tarilishdan so'ng ertasi kuni cho'qqiga chiqdilar. Ular 19-avgust kuni tushdan keyin soat 11 da Randaga qaytib kelishdi.
Lee Kang-in
U-20 Jahon chempionati 2019
Li 2019-yilgi FIFA U-20 Jahon chempionatida Janubiy Koreya U-20 futbol jamoasida oʻynash uchun tanlab olingan va jamoasini turnirda tarixiy ikkinchi oʻringa olib chiqgan. Musobaqa davomida Li ikkita gol va yetti oʻyinda toʻrtta golli uzatmani amlaga oshirgan. Natijada u turnirning eng yaxshi futbolchisi sifatida „Oltin toʻp“ sovrinini qoʻlga kiritgan.
Weisshorn
Birinchi ekspiditsiya
Ikkinchi ko'tarilish 1862-yilda Lesli Stiven tomonidan amalga oshirilgan. Stiven Tyndall ko'tarilgan marshrut bo'ylab bir kun ichida ko'tarilishni yakunlashga muvaffaq bo'ldi. Unga gidlar Melchior Anderegg va Frans Biner hamrohlik qildi.
Lee Kang-in
Kattalar jamoasi
Li 2019-yilning mart oyida Boliviya va Kolumbiyaga qarshi oʻrtoqlik oʻyinlari uchun Janubiy Koreyaning katta yoshli futbol terma jamoasiga birinchi chaqiruvini olgan va Janubiy Koreya milliy futbol jamoasidagi eng yosh oʻyinchi boʻlgan. 2019-yilning 5-sentyabr kuni Li milliy terma jamoadagi debyutini Gruziyaga qarshi o‘rtoqlik o‘yinida asosiy tarkibda o‘tkazgan.
Yutuqlari
Valencia
Weisshorn
Birinchi ekspiditsiya
left|thumb|Weisshorn,Randa
Lee Kang-in
Yutuqlari
Shahsiy yutuqlari
Weisshorn
Boshqa yo'nalish bo'ylab cho'qqiga ko'tarilish
left|thumb| Weisshorn shimoliy tizmasidagi Buyuk Jandarm tepaligi
1877-yilda V.E.Devidson, J.V.Xartli va X.S.Xoar gidlar P. Rubi, J. Xuang va A. Pollinger bilan boshqa yo'nalishda cho'qqiga ko'tarilishni boshlashdi. Janubi-sharqiy tomonning pastki qismi bo'ylab Shali muzligigacha ko'tarilib, janubi-g'arbiy tizmaga yetib borishdi va choqqiga chiqishda davom etishdi. Bu tizmaning butun ko'tarilishi (pastki qismi juda qiyin va xavfli hisoblangan) 1895-yilda J. M. Biner, A. Imboden va E. Brum tomonidan yakunlangan. Janubi-sharqiy yuza tomondan 1906-yilda J.V.Yang va R.G.Mayer tomonidan mahalliy gid Jozef Knubel bilan birga koʻtarilishgan.
Shimoli-sharqiy yonbag'irda muzlikka chiqish uchun birinchi muvaffaqiyatli urinish 1871-yilda J.X.Kitson tomonidan gid Kristian Almer va uning o'g'li bilan qilingan. Ular shimoliy tizma yaqinidagi Katta Jandarm tepasi ostidagi dovon bo'ylab yurishdi. Keyinchalik, ularning yo'lini V.A.B. Kulidj va Meta Brevort takrorlashdi. 1909-yilda J.V.Yang va Jozef Knubel dovonning markaziy qismidan ko'tarilishdi
Right|thumb|280px|Weisshornning g'arbiy yuzi, Bieshornga qaragan
G'arbiy tomondan birinchi marta 1879-yilda G.A.Passingem gidlar F.Imseng va L.Zurbryuken bilan birga ko'tarilgan. Ushbu dovonga boshqa yo'llar 1883 va 1889-yillarda yotqizilgan. Sharqiy yuza bo'ylab eng oson yo'nalish 1890-yilda J.V.Yang va L.B.Feitas bilan Buyuk Jandarm tepaligi ostiga ko'tarilgan va Younggrat deb nomlangan.
Buyuk Jandarmning o'zi birinchi marta 1898-yilda shimoliy tizma bo'ylab zabt etilgan. Oradan bir oy oʻtib, 1898-yil 21-sentabrda X.Byeli va X.Burgener Bishorn tepasidan shimoliy tizma boʻylab Weisshornga toʻliq ko'tarilganlar.
Toqqa chiqish yo'llari
Barcha toqqa chiqish yo'llari qiyin. Eng oson deb hisoblangan klassik yo'nalish sharqiy tomondagi Weisshorn boshpanasidan boshlanadi va sharqiy tizma bo'ylab ketadi. Klassik yo'nalish UIAA tasnifiga ko'ra III-IV toifaga ega (IFAS tasnifiga ko'ra AD). Shuningdek, shimoliy tizmadagi Bisshorndan, Tracuit Hutdan Weisshornga chiqishish mumkin. Bishorn cho'qqisiga chiqishdagi muzlik yo'li nisbatan oson. Bishorndan keyin ko'tarilish Weisshorn cho'qqisiga qadar, Buyuk Jandarm cho'qqisida oraliq ko'tarilish ancha qiyinlashadi. Shimoliy tizma bo'ylab yo'nalish UIAA tasnifiga ko'ra III-IV toifaga yoki IFAS tasnifiga ko'ra AD+ toifasiga ega. Sharqiy va shimoliy tizmalar bo'ylab yo'nalishlar eng oson, qolganlari UIAA toifasi IV va undan yuqoridir.
Havolalar
}}
Boyman Turjonov
Turjonov Boyman — 1901-yili tugʻilgan, Qipchoq rayoni 4-ovuldan, hibsga olingan vaqtda aniq mashgʻuloti boʻlmagan. Qurollangan bosmachilik guruhiga kirganlikda, kolxozchilarni qurolli talaganlikda qatnashganlikda ayblangan.
Gerpetologiya
Gerpetologiya (yunoncha: herpeton - sudralib yuruvchilar va logos —taʼlimot) —zoologiyaning bir tarmogʻi, sudralib yuruvchilar bilan suvda va kuruqlikda yashovchilarii oʻrganadi. G. ilgari faqat sudralib yuruvchilarni oʻrgangan, suvda va quruqlikda yashovchilarni oʻrganuvchi boʻlim esa batraxologiya deb atalgan.
Nomsiztepa-1 (Samarqand viloyati, Oqdaryo tumani)
Nomsiztepa-1  — Oʻzbekistondagi madaniy meʼros obyekti. Arxeologiya yodgorligi. Obyekt davri: IX—XIII asrlar. Samarqand viloyatining Oqdaryo tumanida joylashgan. Obyekt manzili: “Uzunqishloq” MFY. Koʻchmas mulkka boʻlgan huquq: Davlat mulki. Samarqand viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.
Sovet va Rossiya yengil avtomobillari
SSSR mavjud boʻlgan davrda Rossiyada yaratilgan yengil avtomobillarning keng roʻyxati.
Zarabogʻ tosh sur’atlari
Zarabogʻ tosh sur’atlari  — Oʻzbekistondagi madaniy meʼros obyekti. Arxeologiya yodgorligi. Obyekt davri: Soʻnggi bronza davri. Surxondaryo viloyatining Sherobod tumanida joylashgan. Obyekt manzili: Zarabogʻ qishlogʻi. Koʻchmas mulkka boʻlgan huquq: Davlat mulki. Surxondaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda  Moddiy madaniy merosning koʻchmas mulk obyektlari milliy roʻyxatiga  kiritilgan — davlat muhofazasiga olingan.
Natalya Gulkina
Natalya Valerievna Gulkina (1964-yil 20-fevral, Moskva) — sovet va rus estrada xonandasi, „Mirage“ va „Zvezdy“ sovet-rus estrada guruhlarining sobiq solisti.
1964-1986-yillar: Bolalik va oʻsmirlik
Moskvada tugʻilgan. U maktabda yaxshi oʻqidi, lekin namunali xatti-harakati bilan ajralib turmadi. Natalya otasidan oʻrnak olib, qoʻshiq aytishni boshladi. Gitara chalishni oʻrgangach, u doʻstona kompaniyalarda, kashshoflar lagerlarida va bitiruv kechalarida kuylagan qoʻshiqlarni oʻzi yozishni boshladi. Musobaqalarda gʻolib chiqdi. U Nikolaya Gulkina erta turmushga chiqdi va 20 yoshida u Aleksey ismli oʻgʻil tugʻdi.
1993-2004: yakkaxon faoliyati
1993-yilda Natalya Gulkina „Constellation“ bolalar ijodiyoti markazi negizida iqtidorli bolalar uchun „Yangi avlod“ maktab-studiyasini tashkil etdi. Xuddi shu yili ZeKo Records oʻzining „Muqaddas sevgi“ albomini „Rio-de-Janeyro“ va „Goodbye Love“ xitlari bilan chiqardi. Shu va keyingi yillarda Gulkina Germaniyada rusiyzabon tomoshabinlar uchun kontsertlar berdi. 1995-yilda Natalya Gulkina GITISga estrada sanʼati fakultetiga Rossiya xalq artisti Andrey Nikolaev kursi uchun estrada va ommaviy tomoshalar direktori darajasiga oʻqishga kirdi. 1996-yilda ZeKo Records rekord kompaniyasi „Albatros“ va „Muhabbat melodiyasi“ xitlari bilan „Dancing City“ albomini chiqardi. Albomda Molchanov va Lemox asarlaridan tashqari, yosh mualliflar — Rafael Safin va Lyubov Lyubovtsovaning qoʻshiqlari bor edi. „Sevgi ohangi“ nomli qoʻshigʻi uchun rejissyor Andrey Shcherbakov video suratga oldi, unda Street Jazz guruhining raqqosalari ishtirok etdi. Dekabr oyida Moskva Yoshlar saroyida Natalya Gulkinaning ijodiy faoliyatining 10 yilligiga bagʻishlangan yakkaxon konsertlari boʻlib oʻtdi. Koʻrgazmada ishtirok etish uchun „Krim’s“ va „Shine“ raqs guruhlari, shuningdek, „Yangi avlod“ maktab-studiyasi oʻquvchilari taklif qilindi. 1997-yilda Gulkina GITISning aktyorlik boʻlimiga oʻtdi va David Livnev bilan kursda oʻqishni boshladi. Xuddi shu va keyingi yillarda Natalya P.Chaykovskiy ishtirokida yozilgan „Orzu yelkani“ nomli yangi albom ustida ishladi. Bu albom hech qachon chiqarilmagan. 1999-yilda Natalya GITISni muvaffaqiyatli tugatib, dramatik teatr va kino aktrisasi diplomini oldi. 2000-yilda Gulkina birinchi „Mirage“ albomidan „Quyoshli yoz“ qoʻshigʻiga remiks yozdi, unga klipmeyker Viktor Konisevich klip suratga oldi. Suratga olishda avtopoyga bo‘yicha Rossiya chempioni, avtopoygachi Aleksey Dudukalo ishtirok etdi. Shu bilan birga, Mirage qoʻshiqlari uchun yana ikkita remiks yozildi — „Men xohlamayman“ va „Mad World“. 2001-yilda Street Jazz jamoasini almashtirish uchun Gulkina Mobius baleti bilan hamkorlik qilishni boshladi va u bilan 2005-yil yanvarigacha ishlashni davom ettirdi. 2002-yilda Natalya 80-yillarning Disko festivalida ishtirok etib, „Quyoshli yoz“, „Mad dunyo“ va „Disko“ qoʻshiqlarining remikslarini ijro etdi. 2003-yilda Gulkina „Malta“ yangi duet guruhini yaratishga harakat qildi va ikkita yangi qoʻshiq yozdi, ammo tez orada yakkaxon ijodiga qaytdi.
Mukofotlar
"INTERSHANS" xalqaro tanlovi — GRAND-PR (1990). „Runway“ xayriya jamgʻarmasining buyrugʻi — „Rossiya manfaati uchun ijodiy ijod uchun“ (2013).